AIŠKINAMASIS RAŠTAS

Dėl Molėtų rajono savivaldybės administracijos direktoriaus nušalinimo ir pavedimo vykdyti funkcijas

**1. Parengto tarybos sprendimo projekto tikslai ir uždaviniai.** Savivaldybės administracijos direktorius 2018 m. gruodžio 13 d. raštu pateikė savivaldybės tarybai pareiškimą, kuriame pareiškia, kad atsistatydinus administracijos direktoriaus pavaduotojui Karoliui Balčiūnui, kuris pagal priskirtą kompetenciją priėmė sprendimus, susijusius su seniūnijų funkcijų vykdymu, nusišalina nuo visų sprendimų , susijusių su jo sutuoktinės Suginčių seniūnijos seniūnės Nijolės Jauneikienės funkcijų vykdymu priėmimo.

Lietuvos Respublikos viešųjų ir privačių interesų derinimo valstybinėje tarnyboje įstatymo (toliau – Įstatymo) 11 straipsnio 1 dalis nustato, kad asmeniui, dirbančiam valstybinėje tarnyboje, draudžiama dalyvauti rengiant, svarstant ar priimant sprendimus arba kitaip paveikti sprendimus, kurie sukelia interesų konfliktą. Įstatymo 2 straipsnio 4 dalis interesų konfliktą apibrėžia kaip situaciją, kai valstybinėje tarnyboje dirbantis asmuo, atlikdamas pareigas ar vykdydamas pavedimą, privalo priimti sprendimą ar dalyvauti jį priimant, ar įvykdyti pavedimą, kurie susiję su jo privačiais interesais. Privatūs interesai apibrėžiami kaip asmens, dirbančio valstybinėje tarnyboje (ar jam artimo asmens), asmeninis turtinis ar neturtinis suinteresuotumas, galintis turėti įtakos sprendimams atliekant tarnybines pareigas (Įstatymo 2 straipsnio 2 dalis). Kilus interesų konfliktui, valstybinėje tarnyboje dirbantis asmuo, vadovaudamasis Įstatymo 11 straipsnio 2 dalimi, apie esamą interesų konfliktą privalo informuoti savo tiesioginį vadovą ar institucijos vadovo įgaliotą atstovą ir asmenis, kurie kartu dalyvauja sprendimo rengimo, svarstymo ar priėmimo procedūroje, ir nusišalinti nuo dalyvavimo tolesnėje procedūroje. Nusišalinimas yra kiekvieno valstybinėje tarnyboje dirbančio asmens asmeninė pareiga, kuri turi būti išreikšta aktyviais ir aiškiais veiksmais.

Savivaldybės tarybai priėmus savivaldybės administracijos direktoriaus nusišalinimą jokia forma nedalyvauti priimant sprendimus, susijusius su jo sutuoktinės Suginčių seniūnijos seniūnės Nijolės Jauneikienės funkcijų vykdymo, siūloma šiuos sprendimus priimti pavesti Bendrojo skyriaus vedėjui. Pagal Vietos savivaldos įstatymo 29 str. 5 dalį administracijos direktoriaus atostogų ar ligos metu, esant interesų konfliktui, taip pat kai jis laikinai negali eiti pareigų dėl kitų priežasčių vykdyti jo pareigybės aprašyme nustatytas funkcijos pavedamos atlikti kitam savivaldybės administracijos valstybės tarnautojui.

**2. Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 4 dalis, Lietuvos Respublikos viešųjų ir privačių interesų derinimo valstybinėje tarnyboje įstatymo 11 straipsnio 1, 2 d..

**3. Galimos teigiamos ir neigiamos pasekmės priėmus siūlomą tarybos sprendimo projektą**. Priimtos priemonės suteiks galimybę išvengti konflikto dėl viešųjų ir privačių interesų derinimo.

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos)** nėra.

**6. Vykdytojai, įvykdymo terminai.** Sprendimą vykdys administracijos direktorius, Bendrojo skyriaus vedėjas.